EESTI ADVOKATUURI JUHATUS

ISTUNGI PROTOKOLL

27. september 2022. a nr 19

Tallinn

**Vandeadvokaadi abi A patroonist ja tegutsemiskohast**

AdvS § 24 lg 2 sätestab, et vandeadvokaadi abi tegutseb patrooni juhtimisel. Vastavalt AdvS § 49 lg 4 võib vandeadvokaadi abi õigusteenust osutada üksnes vandeadvokaadist patrooni juhendamisel.

Vandeadvokaadi abi A patrooniks oli vandeadvokaat B. Aukohtu 01.09.2022 istungi otsusega, mis avaldati 16.09.2022, heideti B advokatuurist välja. Sellest tulenevalt ei ole eelnimetatud vandeadvokaadi abil enam patrooni ega tegutsemiskohta. Patroonita tegutsemine on lubamatu.

Vandeadvokaadi abil on tegutsemise jätkamine lubatud pärast juhatuse poolt uue patrooni määramist. Juhatus määrab patrooniks vandeadvokaadi, kes on andnud selleks nõusoleku (AdvS § 39 lg 2).

**Juhatus**

**O T S U S T A S:**

**Kohustada vandeadvokaadi abi A-d teavitama advokatuuri juhatust hiljemalt 11.11.2022 uuest tegutsemiskohast ja patroonist koos patrooni nõusolekuga.**